Любен Каравелов
Искам право, искам воля

chitanka.info

Искам право, искам воля,

искам и свобода;

ала не ща да са мъча

и гладен да хода.

Ако можем да добием

сичко на готово,

то бързайте да променим

старото на ново;

а ако-ли трябат мъки,

ако трябат кръви,

то азе ще да ви предам

на турците първи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.